ایسرایل اوچاق لاری غزه-ده کی فیلیسطین مقاومتینه مخصوص ایکی حربی منطقه‌نی ووروب.
غزه-ده کی تهلوک‌سیزلیک قایناقلاریندان‌ الده ائدیلن معلوماتا گؤره، ایسرایل ساواش اوچاق لاری، بیری قوزیی ده کی بیت لاهیه، دیگری گونئی ده کی خان یونوس بؤلگه‌لرینده ایکی منطقه‌نی هدفه آلیب.
ساواش اوچاق لاری شهرین گونئی ینده کی رفح بؤلگه‌سینده اکین ساحه‌لریندن بیرینی ده بومبالاییب.
دیگر طرف‌دن ایسرایل اردوسو طرفیندن وئریلن آچیقلامادا ایسرایل قیریجی‌لاری‌نین بیری یئر آلتیندا، دیگری ایسه حماس حرکاتینا مخصوص دنیز هدف‌لریندن بیرینی بومبالاییب، قوزیی ده حماس-ا مخصوص حربی منطقه‌لردن بیرینی ده هدف گؤتوروب.
آچیقلامادا دسامبرین 19-دا آخشام راده‌لرینده غزه-دن ایسرایله راکت هوجومو اولدوغو خاطیرلادیلیب.
آتیلان راکت باره‌ده دئتال‌لی معلومات وئریلمه‌ییب.
دیگر طرف‌دن غزه-ده حادثه‌نین مسئولیتینی اوزرینه گؤتورن اولمادیغی بیلدیریلیب.
